stanford-oval/wikipedia huggingface dataset:
Spartiventon taistelu
Tausta

Yhdistyneen kuningaskunnan merivoimat tuhosi tai teki taistelukyvyttömäksi puolet Italian laivaston taistelulaivoista Taranton taistelussa 11. marraskuuta 1940. Siihen asti Italian laivasto oli pysynyt satamassa, mutta se oli muodostanut sitenkin selkeän uhan brittien Välimeren saattueille. Hyökkäyksen jälkeen italialaisille selvisi, että heidän laivastonsa ei ollut paremmassa turvassa satamassa ja aloittivat varsinaisen merisodankäynnin jäljelle jääneillä aluksillaan.
Italian laivaston osasto, joka oli koottu kahden taistelulaivan Vittorio Veneton ja Giulio Cesaren ympärille pyrki taisteluun 17. marraskuuta brittiläisen Maltalle lentokoneita ja muita tarvikkeita kuljettavan saattueen kanssa (operaatio White). Brittien saattue sai kuitenkin varoituksen lähestyvästä Italian laivastosta ja kääntyi takaisin Gibraltarille. Tukialukset HMS Argus lähetti Maltalle kaksitoista Hawker Hurricanea. Koneista putosi mereen kahdeksan ja lentäjistä katosi seitsemän.
Italian menestys estää Maltan lentokonetäydennys muutti brittien suunnitelmia ja seuraava lentokonetäydennys (Operaatio Collar) sai mukaansa vahvemman saattueen, joka oli koottu Gibraltarille sijoitetusta Force H:sta sekä Aleksandriaan sijoitetusta Välimeren laivastosta (Force D). Italialaiset havaitsivat saattueen olevan matkalla ja pyrkivät pysäyttämään sen etenemisen.
Osapuolten laivastot > Liittoutuneet

Britannian Maltalle purjehtivan saattueen ja sen lähisuojauksen muodostivat neljä rahtialusta sekä ilmatorjuntaristeilijä HMS Coventry, kevyt risteilijä HMS Despatch, hävittäjät HMS Duncan, HMS Hotspur ja HMS Wishart, Flower-luokan korvetit HMS Peony, HMS Salvia, HMS Gloxinia ja HMS Hyacinth.
Saattueen komentajana toimi Gibraltarille sijoitetun Force H:n komentaja amiraali Sir James Somerville, jonka komentama laivasto-osasto koostui taistelulaiva HMS Ramilliesista, taisteluristeilijä HMS Renownista sekä hävittäjistä HMS Encounter, HMS Faulknor, HMS Firedrake, HMS Forester, HMS Fury, HMS Gallant, HMS Greyhound, HMS Griffin ja HMS Hereward.
Aleksandriaan sijoitetusta Välimeren laivastosta muodostettu kaukosuojausosasto kontra-amiraali Hollandin komentama Force D koostui raskaasta risteilijästä HMS Berwick ja keveistä risteilijöistä HMS Manchester, HMS Newcastle, HMS Sheffield ja HMS Southampton.
Lentokoneita kuljettava tukialusosasto ei osallistunut taisteluun. Osastoon kuuluivat lentotukialus HMS Ark Royal, jonka kannella oli 12 hävittäjää, 12 syöksypommittajaa sekä 40 torpedokonetta (eli 700, 800, 808, 810, 818 ja 820 laivueet). Tukialuksen lähisuojana olivat hävittäjät HMS Jaguar ja HMS Kelvin.
Osapuolten laivastot > Italia

Italian laivastosta osallistui taisteluun kaksi osastoa:
amiraali Angelo Iachinon komentamista raskaista risteilijöistä Bolzano, Fiume, Gorizia, Pola, Trieste ja Trento, joiden saattajina olivat Soldati-luokan hävittäjät Ascari, Carabiniere, Lanciere, Oriani, Alfieri, Carducci ja Gioberti.
amiraali Inigo Campionin johtamassa osastossa olivat taistelulaivat Vittorio Veneto ja Giulio Cesare saattajinaan Soldati-luokan hävittäjät Alpino, Bersagliere, Fuciliere, Granatiere, Dardo, Freccia ja Saetta.
Taistelun kulku

Brittien saatua tiedon Italian laivaston liikkeelle lähdöstä kaukosuojaus osasto lähetettiin pohjoiseen vastaanottamaan hyökkäävä osasto ennen sen saapumista tulitusetäisyydelle rahtialuksista. Britit saivat tiedon hieman ennen puoltapäivää, että Italian laivasto on noin 50 merimailin päässä lähestymässä saattuetta. Force D ei kuitenkaan ollut vielä saapunut Aleksandriasta ja brittiosasto oli alakynnessä. Force D havaittiin kuitenkin taivaanrannassa 15 minuuttia myöhemmin ja osastojen voimat tasapainottuivat. Italialaisilla oli kuitenkin pieni etu taistelulaivojen tykkien suuremmasta kantamasta ja järeämmästä kaliiperista, briteillä oli kuitenkin mukanaan lentotukialus, jonka lentokoneet tasoittivat tykkien kantamien eron. Toisaalta Italian laivasto-osaston komentajaa oli kielletty ryhtymästä avoimeen taisteluun brittilaivaston kanssa.
Brittien taisteluryhmityksessä kontra-amiraali Lancelot Hollandin osasto siirtyi eteen ja amiraali Somervillen osaston etelämmäs. Vielä kauempana etelässä oli lentotukialus HMS Ark Royal saattajineen valmistautumassa lähettämään ilmaan Fairey Swordfish -torpedokoneita. Italian laivasto oli jaettu kolmeen taisteluosastoon jossa kaksi oli muodostettu raskaista risteilijöistä saattajineen ja kolmannen muodosti taistelulaivat saattajineen taaempana.
Hieman puolen päivän jälkeen oli selvää, että oli syntymässä taistelu kahden lähes tasavahvan laivasto-osaston välillä. Tällöin italialaisten komentaja antoi käskyn irtautua taistelusta ja käski raskaiden risteilijöiden suojata irtautumisen. Nyt oli kuitenkin etummainen raskaista risteilijöistä muodostettu osasto kurssilla, joka pakotti sen taistelemaan.
Kummankin laivaston etummaisten risteilijäosastojen ollessa tulitusetäisyydellä italialainen raskas risteilijä Fiume avasi ensimmäisenä tulen. Kumpikin osasto tulitti toistaan italialaisilla ollessa kuitenkin pieni etu suuremmasta tykkien kaliiperista ja lukumäärässä. Taustalla ollut brittien taistelulaiva HMS Ramillies tasoitti eroa vain hetken ennen kuin hitautensa vuoksi jäi jälkeen taistelijoista.
Italialaisen risteilijäosaston johtaja vara-amiraali Angelo Iachino sai käskyn irtautua taistelusta ja osasto nosti nopeutensa 30 solmuun, savuttivat ja poistuivat taistelupaikalta. Tällöin italialainen hävittäjä Lanciereen osui HMS Manchesterin ampuma kranaatti vasempaan kylkeen vaurioittaen alusta pahoin. Alus hinattiin takaisin satamaan.
Lopputulos

Taistelu päättyi ratkaisemattomana.
Brittiläiseen risteilijä HMS Berwickiin osui taistelun aikana kahdeksan tuuman kranaatti, joka tuhosi Y-tornin ja tappoi seitsemän miehistönjäsentä. Toinen osuma ei aiheuttanut merkittäviä vaurioita.
Aiheesta muualla

Wikimedia Commonsissa on kuvia tai muita tiedostoja aiheesta .
Spartiventon taistelu (englanniksi)
Spartiventon taistelu (italiaksi)
HMS Ark Royal italialaisen lentokoneen hyökkäyksen kohteena
Vodafone

| Vodafone Group plc |
| --- | --- |

Yritysmuoto:  Julkinen osakeyhtiö
Osake:  LSE: VOD NYSE: VOD FWB: VOD
ISIN:  GB00BH4HKS39
Perustettu:  1983
Toimitusjohtaja:  Nick Read
Puheenjohtaja:  Gerard Kleisterlee
Kotipaikka:  Newbury, Iso-Britannia
Toiminta-alue:  maailmanlaajuinen
Toimiala:  Tietoliikenne
Liikevaihto:   35,478 mrd. GBP (2008)
Nettotulos:   10,047 mrd. GBP (2008)
Henkilöstö:  3 015 (31.12.2007)
Kotisivu:  www.vodafone.com
Infobox OKVirheellinen NIMI-arvo: 
Vodafone Group plc (Voice-Data-Fone) on brittiläinen teleoperaattori, jonka pääkonttori sijaitsee Newburyssa Berkshiren kreivikunnassa Englannissa. Vodafone on maailman toiseksi suurin teleoperaattori China Mobilen jälkeen, sekä liikevaihdolla että asiakkaiden määrällä mitattuna. Se perustettiin vuonna 1983 nimellä Racal Telecom. Yhtiön liikevaihto oli heinäkuussa 2006 134 miljardia dollaria.
Vodafone sponsoroi Ferrarin F1-tallia kausina 2002–2006lähde? ja McLarenin F1-tallia kausina 2007-2013.
Vodafonen toiminta maailmalla

Eurooppa:
Aiheesta muualla

Kuvia tai muita tiedostoja aiheesta Vodafone Wikimedia Commonsissa
| n k  FTSE 100 |
| --- | --- |
 3i  Admiral Group  Airtel Africa  Anglo American  Antofagasta  Ashtead Group  Associated British Foods  Astra Zeneca  Auto Traders Group  Aviva  B&M European Value Retail  BAE Systems  Barclays  Barratt Developments  Beazley  Berkeley Group  BP  British American Tobacco  BT Group  Bunzl  Burberry Group  CNA Centrica  Coca-Cola HBC  Compass Group  ConvaTec Group  Croda International  DCC  Dechra Pharmaceuticals  Diageo  Diploma plc  Endeavour Mining  Entain  Experian  F&C Investment Trust  Flutter Entertainment  Frasers Group  Fresnillo  Glencore  GSK  Haleon  Halma  Hikma Pharmaceuticals  Howdens Joinery  HSBC  IMI  Imperial Brands Group  Informa  InterContinental Hotels Group  Intermediate Capital Group  Intertek  International Consolidated Airlines Group  JD Sports Fashion  Kingfisher  Land Securities Group  Legal & General  Lloyds TSB  London Stock Exchange Group  M&G  Marks & Spencer  Melrose Industries  Mondi  National Grid  NatWest Group  Next  Ocado  Pearson  Pershing Square  Phoenix Group  Prudential  Reckitt Benckiser  RELX  Rentokil Initial  Right Move  Rio Tinto Group  Rolls-Royce  RS Group  Sage Group  J Sainsbury  Schroders  Scottish Mortgage Investment Trust  Segro  Severn Trent  Shell  Smith & Nephew  Smith  Smiths Group  Smurfit Kappa Group  Spirax-Sarco Engineering  SSE  St. James's Place  Standard Chartered  Taylor Wimpey  Tesco  Unilever  Unite Group  United Utilities  Vodafone  Weir Group  Whitbread  WPP 
Päivitetty: 4. tammikuuta 2024
Vodafonen yhteistyökumppanit  Vodafone
Heinätavi

| Heinätavi |
| --- | --- |

Uhanalaisuusluokitus
 Elinvoimainen  
  
Suomessa:
 Vaarantunut  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Lapasorsat Spatula
Laji::  querquedula
Kaksiosainen nimi
 Spatula querquedula  (Linnaeus, 1758) 
Synonyymit
 Anas querquedula 
   lisääntymisalue  talvehtimisalue
Katso myös
   Heinätavi Wikispeciesissä   Heinätavi Commonsissa 
Infobox OKNimi-testi OKIUCN-testi OK: 
Spatula querquedula
Heinätavi (Spatula querquedula) on sorsien heimoon kuuluva lintulaji.
Koko ja ulkonäkö

Heinätavi on 37–41 cm pitkä ja sen siipiväli on 53–59 cm. Juhlapukuisella koiraalla on ruskea pää ja silmän edestä pitkälle niskaan kulkeva valkoinen juova. Rinta on ruskea ja muodostaa selvän rajan valkoisen vatsan kanssa. Siivet ovat päältä vaaleanharmaat ja niissä on kaksi leveää valkeaa juovaa. Naaras on ruskeankirjava. Sillä on vaalea silmäkulmanjuova sekä vaalea täplä nokan tyvellä. Lisäksi kurkku on beigenvalkea.
Koiraan soidinääni on nariseva "krrrr", hieman kuin kamman pärisyttäminen. Naaran ääni on hiljainen, nenäsointinen, lyhyt kaakatus, joka on melko tavimainen.
Levinneisyys

Heinätavia tavataan pesivänä suuressa osassa Eurooppaa sekä Aasian keski- ja itäosissa Tyynenmeren rannikolle saakka. Talvehtimisalueet sijaitsevat Afrikassa sekä Etelä- ja Kaakkois-Aasiassa. Heinätavin kokonaiskannaksi arvioidaan 2,6–2,8 miljoonaa yksilöä.
Suomessa heinätavin levinneisyys painottuu Etelä- ja Keski-Suomeen. Suomen pesimäkannaksi arvioitiin vuonna 2010 1 000–2 000 paria, mutta kannan koko voi vaihdella suuresti eri vuosien välillä. Vuoden 2010 uhanlaisuusarvioinnissa heinätavi luokiteltiin Suomessa vaarantuneeksi, kun se aiemmin oli luokiteltu elinvoimaiseksi. Heinätavi on Suomessa taantuva laji. Taantumisen syyksi epäillään muun muassa elinympäristöjen muutosta sekä metsästystä Suomen ulkopuolella. Lajin elinvoimaisuuden vaarantumisesta johtuen heinätavi on rauhoitettu Suomessa Ahvenanmaan alueella. Maailmanlaajuisesti heinätavi on kuitenkin luokiteltu elinvoimaiseksi.
Elinympäristö

Heinätavi on pesimäympäristönsä suhteen vaatelias. Se elää rehevillä järvillä ja runsaskasvustoisimmilla merenlahdilla.
Lisääntyminen

Heinätavi rakentaa pesänsä ruoikkoon tai sarojen, kortteiden ja muun kasvillisuuden kätköön. Naaras munii touko-kesäkuussa 8–10 kellertävää munaa ja hautoo niitä noin 22 vuorokautta. Heinätavin poikaset oppivat lentämään 5–7 viikon ikäisinä. Poikaset ovat monien muiden sorsalintujen tapaan pesäpakoisia, eli ne etsivät jo varhain itse oman ravintonsa, vaikka kulkevatkin poikueena naaraan seurassa.
Ravinto

Heinätavi käyttää ravinnokseen veden pikkueläimiä ja vesikasvien siemeniä. Suomessa rehevillä vesillä tehdyn tutkimuksen mukaan heinätavit söivät 99-prosenttisesti eläinravintoa: kotiloita, surviaissääskien toukkia, vesisiiroja ja vesimittareita.
Aiheesta muualla

Heinätavi LuontoPortti -sivustolla
Heinätavi Lintukuva-verkkopalvelussa
ITIS: Anas querquedula (englanniksi)
| Taksonitunnisteet |
| --- | --- |
Spatula querquedula:  Wikidata: Q28106902  Wikispecies: Spatula querquedula  Avibase: F577BA0F5BB7BD3F  BirdLife: 22680313  BOLD: 857237  BOW: gargan  eBird: gargan  EoL: 52571559  GBIF: 9274012  iNaturalist: 558429  ITIS: 1192571  IUCN: 22680313  NatureServe: 2.102943  NBN: NHMSYS0021276106  NCBI: 75856  Observation.org: 355  OBIS: 1459928  Open Tree of Life: 604176  Paleobiology Database: 369035  Paleobiology Database: 369035  WoRMS: 1459928  Xeno-canto: Spatula-querquedula  Laji.fi: MX.26388 
Anas querquedula:  Wikidata: Q25644  ABA: gargan  ADW: Anas_querquedula  AFD: Anas_(Querquedula)_querquedula  ARKive: anas-querquedula  BioLib: 8462  BTO: bob1910  CoL: 66KP7  CMS: anas-querquedula  EPPO: ANAXQU  EUNIS: 871  EURING: 1910  Fauna Europaea: 96505  Fauna Europaea (new): 523647ed-7814-4754-a2c2-9dc65b1f728c  GBIF: 2498083  GNAB: garganey  IBC: garganey-anas-querquedula  iNaturalist: 6980  IRMNG: 11267700  ITIS: 175093  NBN: NBNSYS0000000136  Open Tree of Life: 604176  Species+: 5298  TSA: 1736  WoRMS: 159169  Xeno-canto: Anas-querquedula
Operaatio Harpoon

Operaatio Harpoon oli peitenimi toisessa maailmansodassa Gibraltarilta Maltalle 12.–15. kesäkuuta 1942 matkanneelle liittoutuneiden saattueelle. Saman aikaisesti oli käynnissä operaatio Vigorous, joka oli saattue Aleksandriasta Maltalle.
Tausta

Malta tarvitsi huoltoa vähintään joka toinen kuukausi selvitäkseen. Akselivalloille oli tärkeää estää saattueiden perille pääsy, koska Maltalle sijoitetut joukot kykenivät tehokkaasti häiritsemään huoltosaattueiden kulkemista Italiasta Libyaan.
Laivasto-osastot > Englanti

Clydestä lähti 5. kesäkuuta 1942 brittiläiset kauppalaivat Troilus, Burdwan (5 601 t) ja Orari (10 350 t), alankomaalainen Tanimbar (8 619 t) sekä yhdysvaltalainenChant (5 601 t). Saattue läpäisi Gibraltarin salmen 11.–12. kesäkuuta välisenä yönä, jolloin Gibraltarilta saapunut tankkeri Kentucky (9 308 t) liittyi siihen. Seuraavana aamuna saattue saattajineen matkasi 12–13 solmun nopeudella kohti itää lastinaan oli 43 000 tonnia rahtia ja öljyä. Saattueetta varjostivat akselivaltojen lentokoneet 13. kesäkuuta alkaen ja siitä ilmoitti ainakin yksi sukellusvene.
Saattajina oli Force X, johon kuuluivat ilmatorjuntaristeilijä HMS Cairo (kapteeni Cecil Campbell Hardyn lippulaiva), hävittäjät HMS Bedouin, HMS Marne, HMS Matchless, HMS Ithuriel ja HMS Partridge, saattajat HMS Blankney, HMS Badsworth, HMS Middleton ja ORP Kujawiak, nopea miinanlaskija HMS Welshman, miinanraivaajat HMS Hebe, HMS Speedy, HMS Rye ja HMS Hythe sekä miinanraivausmoottoriveneet ML-121, ML-134, ML-135, ML-168, ML-459 ja ML-462.
Kaukosuojasta vastasi Gibraltarilta lähtenyt Force W komentajanaan vara-amiraali Sir Alban Curteis. Osastoon kuuluivat taistelulaiva HMS Malaya, lentotukialukset HMS Argus ja HMS Eagle, risteilijät HMS Kenya, HMS Charybdis ja HMS Liverpool sekä hävittäjät HMS Onslow, HMS Icarus, HMS Escapade, HMS Antelope, HMS Wishart, HMS Westcott, HMS Wrestler ja HMS Vidette.
Alueella oli lisäksi tukiryhmä (Force Y), jonka muodosti laivaston tankkeri RFA Brown Ranger sekä sen saattueena olevat korvetit HMS Coltsfoot ja HMS Geranium.
Laivasto-osastot > Italia

Italian laivaston amiraali Alberto da Zaran komentama osasto koostui keveistä risteilijöistä Eugenio di Savoia (lippulaiva) ja Raimondo Montecuccoli sekä hävittäjistä Alfredo Oriani, Ascari, Ugolino Vivaldi, Lanzerotto Malocello ja Premuda.
Tulos

Saattueen lastina olleista 43 000 tonnista tarvikkeita saatiin toimitettua ainoastaan 15 000 tonnia. Ainoastaan kaksi saattueen rahtialuksesta (Orari ja Troilus) pääsi perille Vallettan satamaan ja näistäkin Orarin lastista oli osa tuhoutunut miinan räjähdyksessä. HMS Hebe joutui jäämään Maltalle telakalle kuukaudeksi ennen kuin se kykeni palaamaan palvelukseen.
Jazid II

Kultadinaari Jazid II:n ajalta.
Jazid II oli umaijadien dynastian Damaskoksen kalifaatin kalifi 720–724 serkkunsa Omar ibn Abd al-Azizin jälkeen. Jazid ibn Mallab nosti 721 kapinan Irakissa, mutta kalifin veljen Maslaman johtamat joukot kukistivat kapinan ja löivät kapinallisen Akran luona Eufratin varrella.
Jazid II:ta seurasi kalifina hänen veljensä Hisham ibn Abd al-Malik (724–), kalifi Abd al-Malik ibn Marwanin kolmas poika.
Walid II

Kultadinaari Walid II:n kaudelta
Walid II oli umaijadien dynastian Damaskoksen kalifaatin kalifi 743–744 setänsä Hisham ibn Abd al-Malikin jälkeen. Walid I:n poika Jazid julisti kuitenkin itsensä kalifiksi ja nosti kapinan kalifin ollessa poissa Damaskoksesta. Walid II sulkeutui linnaan Palmyrassa suhteellisen pienen joukon kanssa. Koska hänen varansa alkoivat huveta, taistelumoraalin ylläpito oli vaikeaa. Walidin linna vallattiin, hänen päänsä hakattiin irti ja lähetettiin hänen seuraajalleen ja serkulleen Jazid III:lle.
Jazid III

Dirhami Jazid III:n kaudelta
Jazid III oli umaijadien dynastian Damaskoksen kalifaatin kalifi 744 serkkunsa Walid II:n jälkeen. Vuonna 744 Jazid ratsasti Damaskokseen aasilla (ilmeisesti profeetallista elettä tavoitellen) ja Walid II:sen ollessa muualla Jazid nosti kapinan. Walid sulkeutui linnaan Palmyrassa suhteellisen pienen joukon kanssa. Koska hänen varansa alkoivat huveta, taistelumoraalin ylläpito oli vaikeaa. Walidin linna vallattiin, hänen päänsä hakattiin irti ja lähetettiin hänen seuraajalleen ja serkulleen Jazidille. Tämän jälkeen Homsin arabit nousivat kapinaan Jazidia vastaan ja marssivat Damaskokseen.
Vallankaappaustaan Jazid perusteli saamallaan suuralla, arabineuvoston valtuutuksella, kun taas Walid oli ottanut väkivalloin ja siten laittomasti kuninkuuden. Kalifina hän teki monia myönnytyksiä islamilaisille oppineille. Hän muun muassa julisti, ettei jumalan sanan vastaisia käskyjä tarvinnut totella.
Syyskuussa 744 Jazid kuoli hallittuaan vain kuusi kuukautta. Kalifiksi tuli hänen nimittämänsä seuraaja, veljensä Ibrahim (744), jonka valtaa ei kaikkialla kuitenkaan tunnustettu ja jota vastaan dynastian viimeinen kalifi Marwan ibn Muhammad nousi kapinaan.
Vääksyn kanava

Vääksyn kanava vuonna 2021.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| Km |   |   |   | Korkeusero | Sulku |  |  |  |  |  |  |
|  |  |  |  |  | Vesijärvi |  |  |  |  |  |  |
| 0,30 |  |  |  |  | Vääksynjoki |  |  |  |  |  |  |
| 0,70 |  |  |  |  | Seututie 313 |  |  |  |  |  |  |
| 0,75 |  |  |  | 3,0 | Sulku |  |  |  |  |  |  |
| 1,30 |  |  |  |  | Päijänne |  |  |  |  |  |  |
Merkkien selitykset
Vääksyn kanava eli Vesijärven kanava on Asikkalassa sijaitseva kanava, joka yhdistää Vesijärven Päijänteeseen. Se kulkee Toisen Salpausselän poikki Vesijärven laskujoen Vääksynjoen suuntaisesti hieman sen itäpuolella.
Kanava

Kanavan pituus on 1,3 kilometriä, ja sitä voivat käyttää enintään 35,0 metriä pitkät, 8,3 metriä leveät, 11 metriä korkeat ja syväykseltään 2,4-metriset alukset. Vääksyn kanava on nykyään Suomen vilkkain veneilykanava. Kanavassa on vain yksi sulku. Vedenpintojen korkeusero on noin kolme metriä. Kanavan ylittävän läppäsillan alikulkukorkeus suljettuna on 2,1 metriä. Kanavan ympärillä on Asikkalan keskustaajamaksi muodostunut Vääksy.
Historia

Kanavahankkeesta oli keskusteltu jo 1850-luvulla, mutta kanavasuunnitelma valmistui vasta vuoden 1868 syksyllä. Rakentaminen aloitettiin samana vuonna ja kanava valmistui 1871. Se uusittiin perusteellisesti 1908–1911. Ennen Vääksyn kanavaa Päijänteen ja sitä kolme metriä korkeammalla vedenpinnaltaan olevan Vesijärven yhdisti Vääksyn koski.
Kanavan rakennuspäätös tehtiin samalla kun Lahden kautta kulkevan Riihimäki–Pietari-rautatien rakennuspäätös. Vesiyhteys Päijänteeltä Lahteen yhdistyi näin ratayhteyteen rannikolle ja sen teollisuuskeskuksiin. Toisaalta kanavan valmistuminen oli yksi tekijöistä, jotka johtivat erillisen Loviisan–Vesijärven rautatien toteuttamiseen. Tämä rata valmistui useiden hylättyjen suunnitelmien jälkeen vuonna 1901. Lahden Niemestä Loviisan Valkoon kulkenut kapearaiteinen rautatie yhdessä kanavan kanssa muodostivat Keski-Suomesta Suomenlahdelle tärkeän kuljetusreitin, jonka kulta-aika oli 1900-luvun alkupuoliskolla.
Liikenne kanavalla alkoi kasvaa: kun ennen uudistustyötä siinä oli vuonna 1905 sulutettu aluksia noin 4 800 kertaa, niin 1910 sulutuksia oli jo lähes 6 000. Huippuvuosi oli 1925, jolloin aluksia sulutettiin lähes 7 400 kertaa. Määrät kääntyivät vähitellen laskuun, kun maantieliikenne alkoi kehittyä. Nykyisin Vesijärven kanava tunnetaan Vääksyn kanavana. Se on Suomen vilkkain kanava, jossa sulutuksia on keskimäärin 4 000–5 000 vuodessa; se on lähes 140 000 asukkaan Lahden seudun veneilijöiden portti Päijänteelle.
Kanavan käyttökeskuksesta suoritetaan myös Kalkkisten ja Kimolan kanavien palvelusulutukset kauko-ohjauksella sekä Padasjoella sijaitsevan Kellosalmen läppäsillan avaukset. Kanavien ja Kellosalmen sillan käyttö- ja kunnossapitotehtävistä vastaa Väyläviraston urakoitsijana Arctia Meritaito Oy.
LED-tekniikkaa

Vääksyn kanava on varustettu LED-opastimilla. LEDit ovat käytössä niin tieliikenteessä kuin veneliikenteelläkin. Tieliikenteelle on asennettu varoituslaitos, joka sisältää kokopuomit, äänivaroituslaitoksen, kaksi kolmiaukkoista varoitusvaloa ja kaksi kaksiaukkoista varoitusvaloa sekä ennakkovaroitusvalot jotka sijaitsevat noin 200 metrin päästä risteyksestä.
Seututie 313 ylittää kanavan.
Kanavan käyttökeskus ja kaksiaukkoinen tieliikenteen varoituslaitos.
Paatelan kanava

Paatelan sulku ja viereinen keskusvalvomo.
Paatelan sulun alaportit.
Paatelan sulun tyhjennys alaporttien kautta.
Paatelan kanava on sulkukanava joka sijaitsee Äänekoskella Jyväskylä-Suolahti-reitillä. Kanava yhdistää Kuhnamon ja Keiteleen ja on osa Keiteleen kanavaa yhdessä Vaajakosken, Kuhankosken, Kuusan ja Kapeenkosken sulkujen kanssa. Kanavan rakensivat neuvostoliittolaiset 1990–1993 osana Neuvostoliiton ja Suomen välisen bilateraalikaupan tasapainottamista, koska Suomen vienti Neuvostoliittoon oli suurempaa kuin Suomen tuonti Neuvostoliitosta. Kanava on noin 500 metriä pitkä. Kuhnamon ja Keiteleen korkeusero on 7,40–7,85 m.
Kanavassa on yksi sulku jossa suurimmat aluksen sallitut mitat ovat 110,0 × 11,8 × 2,4 metriä (pituus x leveys x syväys). Kanavan yläpuolella sijaitsevan kiinteän sillan alikulkukorkeus on 8,0 metriä, mutta reilun kilometrin päässä ylävirrassa sijaitseva Paatelanlahden kiinteä rautatiesilta rajaa mastonkorkeuden vain 4,8 metriin. Muulla reitillä mastonkorkeus on 5,5 metriä.
Kanavan sulkuportit ovat sähkömekaanisilla koneistoilla varustetut sektoriportit.
Kanava on palvelusulku jonka käyttö ja valvonta suoritetaan viereisestä keskusvalvomosta, josta on mahdollisuus myös Vaajakosken, Kuhankosken, Kuusan ja Kapeenkosken sulkujen etävalvontaan ja kaukokäyttöön. Keiteleen kanavan käyttö- ja kunnossapitotehtävistä vastaa Väyläviraston urakoitsijana Arctia Meritaito Oy.
Kanavan aukioloajat (2024):
Toukokuu: klo 9-21
Kesäkuu: klo 9-24
Heinäkuu: klo 9-24
Elokuu: klo 9-24
Syyskuu: klo 9-18
Lokakuu: keskiviikosta sunnuntaihin tilauksesta klo 9-17
Aleksi Karjalainen

| Aleksi Karjalainen> Henkilötiedot |
| --- | --- |
Syntynyt: 26. elokuuta 2005 (ikä 19) Helsinki, Suomi
Kansalaisuus:   Suomi
Jääkiekkoilija
Lempinimi:  Karju
Pelipaikka:  maalivahti
Hanska:  vasen
Pituus:  188 cm
Paino:  80 kg
Seura
Seura:  Kiekko-Espoo
Sarja:  SM-liiga
Pelinumero:  1
Pelaajaura
Pääsarjaura:  2025–
    
Aleksi Pekka Matias Karjalainen (s. 26. elokuuta 2005 Helsinki) on suomalainen jääkiekkomaalivahti, joka edustaa SM-liigajoukkue Kiekko-Espoota. Hän pelaa pääasiassa seuran U20-joukkueessa.